NARIADENIE KOMISIE (ES) č. 1449/2004
z 13. augusta 2004,
ktorým sa mení nariadenie (EHS) č. 1609/88, ktorým sa ustanovuje najneskorší dátum prijatia masla do skladu predávaného podľa nariadení (EHS) č. 3143/85 a (ES) č. 2571/97
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na článok 10,
keďže:
(1)
Podľa článku 1 nariadenia Komisie (ES) č. 2571/97 z 15. decembra 1997 o predaji masla za znížené ceny a o poskytovaní podpôr na smotanu, maslo a koncentrované maslo používané pri výrobe pekárenských výrobkov, zmrzliny a iných potravín (2), musí byť maslo ponúknuté na predaj prijaté do skladu pred určeným dátumom.
(2)
S prihliadnutím na vývoj trhu s maslom a množstva zásob na sklade sa má dátum uvedený v článku 1 nariadenia Komisie (EHS) č. 1609/88 (3), vzťahujúci sa na maslo uvedené v nariadení (ES) č. 2571/97, zmeniť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V článku 1 nariadenia (EHS) č. 1609/88 sa druhý pododstavec nahrádza takto:
„Maslo uvedené v článku 1 ods. 1 písm. a) nariadenia (ES) č. 2571/97 muselo byť prevzaté do skladu pred 1. júnom 2002.“
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 13. augusta 2004